*Николаева Фанзия Нагимовна,*

*Югары Мәлем авыл җирлеге башлыгы чыгышы*

**Хөрмәтле Разиф Галиевич!**

**Хөрмәтле президиум, хөрмәтле авылдашлар!**

Авыл җирлеге үзенең эшчәнлеген Устав нигезендә, Россия Федерациясенең 131нче номерлы “Җирле үзидарә турындагы” Законына, Татарстан Республикасының Законнарына, Дәүләт Советы, Президент һәм Министрлар Кабинеты карарларын, район Советы һәм авыл Советы боерыкларына, карарларына, юлламаларына таянып эш итә.

2015 нче елда узган авыл җирлекләренә депутатлар сайлау нәтиҗәсе буенча безнең авыл Советына 7 депутат сайланды, аларның 3 беренче тапкыр сайланучылар. Депутатларыбыз бүген залда. (Николаева Ф.Н., Гибадуллина З.З., Зарипов С.М., Насиров И.И., Талипова Р.Р., Фасхутдинов Р.М., Хакимуллин В.К.). Шушы бердәм команда белән алда куелган бурычларны үтәү буенча актив эшләсе була.

***(слайд 2)*** Хөрмәтле авылдашлар**, б**ез бүген Югары Налим авыл җирлеге Советы һәм башкарма комитетының 2016 елгы эшчәнлегенә нәтиҗә ясарга җыелдык.

***(слайд 3)*** Югары Налим авыл җирлегенә 2 авыл керә: Халыкның яшь буенча бүленеше түбәндәгечә. Жирлектә яшәүче барлык халыкның 26% пенсионерлар.

***(слайд 4)***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Наименование населенного пункта | Кол-во хозяйств (ЛПХ) | Кол-во жителей | вт.ч. | | | | |
| от 0 до 7 лет | от 7 до 17 лет | от 18 до 35 лет | от 35 до пенсионного возраста | пенсионеров |
| 1 | с.Верхний Налим | 106 | 317 | 22 | 38 | 72 | 107 | 78 |
| 2 | с.Налим | 41 | 100 | 8 | 8 | 26 | 25 | 33 |
|  | **ИТОГО** | **147** | **417** | **30** | **46** | **98** | **132** | **111** |

***(слайд 5)***Җирлектә 2 тол ветеран хатыны, 3 күп балалы гаилә, Афган, Чечен сугышында катнашучы 3 кеше, инвалидлар 35, ялгыз 2 өлкән кеше яши. 2016 елда безнең җирлектә 5 бала туды, 9 кеше гүр иясе булды.

Авыл җирлегендә 90 яшен тутырган 5 кеше яши. ***(слайд 6)*** 2016 елда Низамеева Гөлчирә Барый кызы һәм Давыдова Ульяна Макаровналарның 90 яшьлек юбилейларын билгеләп үттек.

Территориядә 147 шәхси хуҗалык, 3 крестьян-фермер хуҗалыгы, 1 гаилә фермасы, 1 шәхси эшмәкәр уңышлы гына эшләп киләләр.

Югары Налим авыл җирлегендә халыкның төп эшләү урыннарын слайдта күрәсез.***(Слайд 7)***

|  |  |  |
| --- | --- | --- |
| № п/п | Эшләүурыны | саны |
| 1 | Агрофирмада | 42 |
| 2 | Бюджет өлкәсендә | 43 |
| 3 | Район үзәгендә | 57 |
| 4 | Башка өлкәләрдә, йөреп эшләүчеләр | 82 |
| 5 | КФХ | 4 |
| 6 | Халыкны эш белән тәэмин итү үзәгендә исәптә торучылар | 1 |

Авыл җирлегендә дачный хуҗалыклар белән 174 хуҗалык бар. 2016 елда программа буенча бер йорт төзелде. ***(слайд 8)*** Бүгенге көндә ике йорт төзелеп килә. Йорт-җирләрен зурайтучы (йортларына янкорма) төзүче кешеләрнең күп булуы да сөендерә.

***(Слайд 9)***Шәхси хуҗалыкларда асрала торган маллар санын слайдта күрәсез.

|  |  |  |  |
| --- | --- | --- | --- |
| исеме | 01.01.2016ел | 01.01.2017 ел | +,- |
| ЭМТ | 250 | 271 | +21 |
| ш.и.; сыер | 118 | 125 | +7 |
| дунгыз | 63 | 63 | 0 |
| сарык | 344 | 412 | +68 |
| кәҗә | 11 | 18 | +7 |
| ат | 10 | 12 | +2 |

Абзар-куралар төзү, мал, техника сатып алыр өчен авыл хуҗалыгын күтәрү буенча программалар күп. ***(слайд 10)***Шул программада катнашып 2016 елда 1 шәхси хуҗалык сыерлар тоту өчен сарай җиткереп 200.0 мең сум субсидия алды. Отчет елында, хөкүмәт тарафыннан халыкка һәр сыерга 3 мең, кәҗәләргә 1мең сум күләмендә субсидия таратылды. 125 баш сыерга, 15 баш кәҗәгә субсидия бирелде.

Районыбыз башлыгы Разиф Галиевич инициативасы белән район бюджетыннан савым сыерлары 3 баш һәм аннан күбрәк булган хуҗалыкларга 18 меңлек саву аппаратлары бүләк итеп бирелде, ***(слайд 11)***безнең җирлектә 21 хуҗалык шундый аппарат алуга иреште, быел да сыер санын арттырып саву аппараты алучы шәхси хуҗалыклар булыр дип ышанабыз.

***(слайд 12)*** Салам, фураж әзерләү буенча “Восток” агрофирмасы “Налим” бүлекчәсе зур ярдәм күрсәтә. Пай җирләребез өчен икмәк тулысынча бирелде ,салам буенча проблема юк.

**Авыл жирлеге бюджеты.**

Доход өлеше 2016 елда 5 961 396,00сум тәшкил итте, чыгым өлеше –5 961 179,0сум, үтәлеше – 100%

Собственные доходы ***(Слайд 13)***

|  |  |  |  |
| --- | --- | --- | --- |
|  | План на 2016 год, тыс. руб. | Исполнено на 01.01.17, тыс. руб. | % Исполнено к плану за год |
| **Налог на доходы физ.лиц** | 68,00 | 71,10 | 105 |
| **Единый сельскохозяйственный налог** | 11,00 | 3,00 | 27 |
| **Налог на имущество физ.лиц** | 64,80 | 35,20 | 54 |
| **Земельный налог** | 750,00 | 923,00 | 123,06 |
| **Госпошлина** | 2,00 | 0,50 | 25 |
| **Прочие неналоговые поступления** | - | 194,20 | - |
| **Средства самообложения граждан** | 86,70 | 86,70 | 100 |
| **Итого собственных доходов** | 982,50 | 1313,70 | 133,7 |

Авыл җирлегендә барлык эшләр дә вакытында эшләнсен өчен (урам утларын төзәтү, урамнарны кардан чистарту, агачлар кисү, янгынга каршы чаралар һ.б) бюджетның вакытында доход өлеше тулыландырылырга тиеш. Шуңа күрә, халыкның барлык төр налогларны вакытында түләвеннән, безнең җирлектә яшгәүчеләрнең тормыш шартлары, аларга уңайлыклар булдыру тора. Сездән сорар идем барлык налогларны вакытында түләп куюыгызны. Бүгенге көндә авыл җирлегендә яшәүчеләрнең 7765,0 сум җир налогы, 3980,0 сум шәхси милеккә налогы түләнмәгән.

Авыл җирлегендә яшәүчеләр өчен үзара салым акчасы җыю инде яңалык түгел. Киресенчә, авыл өчен иң кирәкле булган эшләрне башкаруга юнәлтелгән төп чара булып тора.

***(слайд 14)*** 2016 елның 28 нче февралендә үзарасалым уздыруга референдум булып узды.Халыктан җыелган һәр 1 сум акчага Республикадан 4 сум акча бирелә.

***(слайд 15)***Һәр авылда да салым акчасы бик актив җыелды, авыл халкына зур рәхмәт әйтәсе килә. 2016 елда 86 700 сум үзара салым акчасы жыелды, хөкүмәт биргәннән соң бу сумма 433 500 мең сум тәшкил итә.

|  |  |  |  |
| --- | --- | --- | --- |
| Авыллар | Җыелган акча  (мең сум) | Хөкумәт бирде  (мең сум) | Барлыгы  (мең сум) |
| Югары Налим | 64,8 | 259,2 | 324,0 |
| с.Налим | 21,9 | 87,6 | 109,5 |
| итого | 86,7 | 346,8 | 433,5 |

Бүгенгесе көнгә башкарылган эшләр: ***(слайд16,17)*** үзара салым акчасына референдумда каралганча ике авылга да урамнарның бер өлешенә таш ташылып таратылды. Югары Налим авылында үзәк урамда - 0,458 км, с.Налим авылында Гагарин урамына 0,150 км.

***(слайд 18, 19)*** 2017 елда да, узара салым акчасына һәр ике авыл урамнарына таш салу каралган.

2016 елда безнең авыл җирлеге Республиканың авылга ярдәм итү һәм үстерүгә юнәлдерелгән бәйгесендә катнашып, бер миллион сумлык грант отты. Бу акчага Югары Налим авылының ***(слайд 20)***Заречная һәм Тукай урамнарының бер өлешендә су тробалары алыштырылды, бер янгынга каршы гидрант куелды – 271 мең суммлык. ***(слайд 21)***Яшьләр урамындагы скважинага частотник куелды, башня профнастил белән әйләндереп алынды – 200 мең суммлык. ***(слайд 22, 23)***Заречная урамына, ике тыкырыкка, барлыгы 0.704 км таш түшәлде. Авылның юллары бик катлаулы урнашкан, тыкырык та тыкырык. Ташның бәясе һәм китертү бик кыйммәткә төшә, бигрәк тә карьердан еракка урнашкан авыл җирлекләренә.

Разиф Галиевич, авыл халкы исеменнән карьердан льготалы шартлардан таш алырга ярдәм итә алсагыз бик рәхмәтле булыр идек. Ул очракта, авыл юлларының иң начар урыннарына тулысынча таш түшәү мөмкин булачак.

**Иҗтимагый тәртип һәм куркынычсызлык.**

Җирлектә 1 участок полицияпункты эшли, участковый - Терентьев Денис Генадьевич.

Авыл җирлекләренең тагын бер төрле бик җаваплы эшләренең берсе, ул халыкның куркынычсызлыгын тәэмин тиү һәм иҗтимагый тәртипне булдыру. ДНД штабы эшләп килә, аның составына җирлектәге барлык оешмада эшләүчеләр кергән. Аларның һәрберсендә халык дружинасы таныклыгы тапшырылды, махсус кием һәм повязкалар белән тәэмин ителде. Шулай ук халык дружинасы әгъзәләренең тормышлары страховать ителгән. Алар график буенча дежур торалар.

Авыл җирлегендә яшәүче кешеләр белән терроризм һәм экстремизм турында очрашулар һәм җыелышлар үткәрелде, аңлату эшләре даими алып барыла.

***(слайд 24)***Авыл территориясендә хуҗасыз йортлар мәсъәләсе һаманда хәл ителеп бетмәгән сорау булып кала бирә. Югары Налим авылында әле андый йортлар - 12. Шуларның 3 сенең генә хуҗаларын табып булмады. Калган йортларның хуҗалары вафат булган. Балалары, туганнары ул иске йортларны рәсмиләштерергә дә теләмиләр, сүтеп урынын чистартып та куймыйлар, ихаталарындагы җимерекләрне дә төзәтмиләр.Уйлап карасаң бу йортлар авылның йөзен генә түгел, ә аларның йөзен дә бозып тора. Алар авылның куркынычсызлыгына реаль янау булып бара.

***(слайд 25)*** 2016 елның 1 январеннан авыл җирлеге территориясендәге муниципаль янгын сагы районда үзәкләштерелгән казенный оешмага карый башлады. Даими рәвештә янгынга каршы профилактик чаралар үткәрелә.

Янгынга каршы гидрантлар вакытында карап, чистартылып тора.2016 елда безнең җирлектә янгын чыгу очрагы күзәтелмәде.

Күп балалы гаиләләрне, ялгыз яшәүче өлкән кешеләрне, эчемлекләр белән мавыгучыларны даими контрольдә тотарга тырышабыз.

Авыл халкын ут белән сак булырга, электр үткәргечләренә даими карау үткәрергә, газ мичләрен, аларның төтен юлларын һәрвакыт күзәтеп торырга киңәш итәр идем. Күршегездә торучы ялгыз кешеләрне, спиртлы эчемлекләр белән мавыгучыларны да игтибар үзәгендә тотсагыз иде.

**Социаль тармаклар.**

***(Слайд 26)***Мәктәпкә балалар күрше авыллардан килеп укыйлар. Аларны мәктәп маршруты автобусы йөртә. Урта мәктәптә 30 бала белем ала. Район мәктәпләре арасында рейтинг буенча безнең мәктәп 19 нчы.

Бүген җирлектәге халыкның 26 % якыны электрон хезмәтләрдән куллана. Бу бик кирәкле һәм заман үзе таләп итә торган хезмәт. Электрон хезмәтләргә күчү буенча аеруча өлкән яшьтәге апа, абыйларыбыз белән укытучылар һәм укучылар аңлату эшләре алып бара. Бу инде счетчик күрсәткечләрен бирү, электрон чиратка язылу, электрон формада документлар тапшыру. Бу өлкәдә киләчәктә аеруча җитди эшлисе бар. Хәзерге көндә бу хезмәт пенсия фонды идарәсендә, “Энергосбыт” системасында актив булдырырга тәкъдим ителә.

***(Слайд 27)*** Ю-Налим авылында 20 урынга исәпләнгән “Чулпан” балалар бакчасы бугенге көндә яхшы гына эшләп килә. Балалар бакчасына 18 бала йөри.

***(Слайд 28)*** Авыл халкына 1авыл клубы һәм мәдәният йорты, китапханә хезмәт күрсәтә. Даими рәвештә кызыклы чаралар үткәрелеп тора.Алар халык белән эшләүнең төрле юлларын, төрле алымнарын кулланалар.

Халык чараларга бик теләп йөри һәм актив катнаша. Мәдәният йорты хезмәткәрләре, китапханә, почта бүлекчәсе, авыл советы хезмәткәрләре тырышлыгы белән яңа елга ясалган кар фигуралары район конкурсында 2 урынны алды ***(слайд 29).***

***(слайд 30)*** Традиция буенча Югары Налим авылы мәдәният йортында үткәрелә торган “Ветераннар чыршысы” быел тагын да үзенчәлекле һәм кызыклырак булды.

***(Слайд 31)*** Авыл җирлегендә 2 ФАП хезмәт күрсәтә.Халыкка даими рәвештә сыйфатлы беренче медицина ярдәме күрсәтү өчен барлык шартларда тудырылган. 2016 елда яшенә карап диспанциризация үтәргә тиешле авыл кешеләре барысыда үтте. Күчмә флюрография килгәндә дә авыл кешеләрен тулысынча флюрографик карау үткәрү өчен медицина хезмәткәрләре зур көч куялар.

С.Налим авылында ФАП урнашкан бина билгеле иске һәм кайбер тәлапләргә җавап та биреп бетерми, ләкин фельдшер Ибрагимова Разия Гапделбаровнаның хезмәтеннән халык һәрвакыт кәнагать.

***(Слайд 32)*** Авыл халкына бер почта бүлекчәсе хезмәт күрсәтә.Коммунал хезмәтләргә түләү, кирәк товарлар кайтарту, үз вакытында пенсия һәм башка түләүләрне башкару аларның төп вазыйфасына керә.

2017 елга авыл кешеләре 95 төрдәге 324 экземпляр газет-журнал алдыралар. Район газетасы - 66, “Ватаным Татарстан” (русча һәм татарча) -39 йортка килә.

Авылларда таксофоннар эшли, телефон кертү, интернатка тоташтыру буенча даими эш алып барыла. Ләкин село Налим авылында интернет мәсъәләсе әле ачык килеш кала.

2017 елда безнең җирлеккә кәрәзле телефон элемтәсе ясау планнаштырылган. “Татателеком” оешмасы белән бүгенге көндә кәрәзле телефон башнясын урнаштыру өчен җир урыны билгеләү өстендә эшлибез.

***(Слайд 33)*** Авыл халкын 2 кибет кирәкле көнкүреш товарлары белән тәэмин итеп тора. Икмәк көн саен китерелә. Спиртлы эчемлекләр сатуга контрольне көчәйтү, ялган аракы сатуны булдырмау максатыннан кибеткә ЕГАИС системасы урнаштырылды. Товарларның ассортиментына, сыйфатына карата халыктан зарлар юк.

***(Слайд 34)*** Авылда мәчет эшләп килә.Җомга көннәрдә, бәйрәм көннәрдә мәчеткә чакырып азан авазлары яңгырый.

2016 елда хәзерәтебез Фатхуллин Наил абыйның тырышлыгы белән мәчеткә газ кертелде. Финанс ярдәме күрсәткән өчен авылдашыбыз Хакимуллин Азат Мортаза улына, Тазетдинов Дамир Ренат улына, Талипов Рөстәм Гомәр улына барлык документлар хәзерләү артыннан армый-талмый йөргән өчен Хабриев Разин Махмүр улына, Салихов Тахир Ракадим улына, Хакимуллин Фаил Нәҗип улына, Хакимуллин Вәсил Көтдүс улына һәм көче кергән барлык авыл халкына чиксез рәхмәтебезне җиткерәбез.

***(Слайд 35)*** Авыл җирлеге биләмәсендә 2 зират бар. Аларга санитар нормаларга яраклаштырып чүп җыю урналары куелган. Корыган карт агачлар киселә.Зиратларда халык белән бергә чисталык өмәләре үткәрелеп тора. Барлык өмәләрдә актив катнашкан авылдашларга зур рәхмәтемне җиткерәсем килә**. *(слайд 36)***Авыл урамнары, һәйкәлләр чисталыгына зур игътибар күрсәтелә. Яздан алып көзгә тикле атна саен диярлек чәршәмбе һәм шимбә өмәләре үткәрелде.

***(Слайд 37)*** Авылның экологик хәлен яхшыртуга этәргеч булып авыллардан чүп җыюны оештыру тора**.** Һәр айның 13 нче числосында график нигезендә “НК Сервис” хезмәт күрсәтә. Язгы-җәйге чорларда чүп күп булу сәбәпле, кайбер вакытта көнгә ике рейс ясарга да туры килде.

2017 ел Татарстанда “Экология һәм иҗтимагый киңлекләр елы” дип игълан ителде. Димәк безгә авыллар, аның тирә-ягын чистарту, кирәкмәгә урыннарга чүп-чар ташламау, тиешсез гамәлләр кылмауга икеләтә игътибарлы булырга кирәк.

2016 ел Россиядә “Россия киносы” елы, ***(Слайд 38)***  районда “Спорт һәм сәламәт яшәү рәвеше” елы дип игълан ителде, безнен авыл жирлеге барлык чараларда актив катнашты, әйбәт кенә урыннар алып барды. Чаңгычылар командасы, кызларның волейбол командасы, кул көрәше, тенис, мини футбол буенча яхшы урыннар алдык. Спорт буенча иң актив катнашкан Васильева Гүзәл, Насиров Илназ, Абзалова Дания, Исрафилов Нияз, Гайфуллин Руслан, абыйлы-сеңлеле Гафиятуллин Ильдар һәм Диана, абыйлы-сеңлеле Шайхразиев Салават һәм Таңсылу, Хакимуллина Айзирә, Яхин Эльмир, Батьков Сергей, Гибадуллин Айдар, Абзалова Фирүзә, Иванова Светланаларга зур рәхмәтемне белдерәм.

Районда спорт буенча авыл җирлекләре арасында без 11 урында. Билгеле бу зур итеп мактанырлык күрсәткеч түгел. Ләкин спорт, сәләмат яшәү рәвеше ул һәрвакыт көн кадагында. 2017 ел район буенча “Балалар һәм яшьләр елы” дип игълан ителде. Безнең әле спорт буенча күрсәткечләрне яхшыртырлык, үзебезнең яшәү рәвешен тагы да кызыклырак һәм матурырак итү өчен зур яхшы этәргеч бар дигән сүз. Димәк 2017 елда авылның яшьләр оешмасыннан, мәктәп, мәдәният йорты коллективыннан яңа төрле чаралар, активлык һәм матур күрсәткечләр көтәбез.

2016 ел Татарстанда “Су саклау зоналары” елы буларак чишмәләр, елгалар чисталыгына да битараф калмадык. ***(слайд 39)*** Югары Налим мәктәбе укучылары ярдәме белән Налим елгасының ике як яры да буеннан-буена чүп-чардан чистартылып чыкты. Чишмә тирәләре чистартылды, чүп-үләннәре чабылды. ***(слайд 40)*** Мәдәният йорты хезмәткәрләре, мәктәп белән берлектә “Чишмә бәйрәме” үткәрелде.

***(слайд 41)***Барлык эшләр дә авыл җирлеге депутатлары белән берлектә киңәшеп, кулга – кул тотынып эшләнә. 2016 елда депутатлары белән җирлек Советының 11 утырышы үткәрелде, барлыгы 29 сорау каралды. Кабул ителгән иң зур карарлардан :

1.Авыл җирлегендә үзара салым кертү буенча җирле референдумнар билгеләү турында.

2. Авыл җирлеге Уставына үзгәрешләр кертү турында.

3. Авыл җирлегепнең бюджеты, бджет үтәлеше, бюджетка үзгәрешләр кертү турында.

4.Югары Налим авыл җирлегендә 2026 елга кадәр су белән тәэмин итү, ташландык суларны чыгару схемаларын раслау. Һ.б.

Бүгенге көндә авыл җирлеге депутатлар белән бергә “Авыл җирлегенең 2017-2020 елга социаль экономик планын” төзү өстендә эшлибез. Планнар буенча сезне дә халык тыңлауларында актив катнашырга чакырабыз.

***(слайд 42-44)* ПРОЕКТ ПЛАНА**

**социально-экономического развития**

**Верхненалимского сельского поселения**

**Заинского муниципального района Республики Татарстан**

**на 2016-2020 годы**

|  |  |  |  |  |  |  |  |
| --- | --- | --- | --- | --- | --- | --- | --- |
| **№**  **п/п** | **Запланированные мероприятия** | **2016** | **2017** | **2018** | **2019** | **2020** | **Источники финансирования** |
|  | **1.Повышение эффективности работы ЛПХ и КФХ** | | | | | | |
| 1 | Создание крупных ЛПХ за счет участия в приоритетных республиканских программах: |  |  |  |  |  | Бюджет Республики Татарстан |
| - строительство мини-фермы на 8 коров | 1 | 2 | 3 | 2 | 2 |
| -увеличение поголовья КРС в ЛПХ; | 230 | 250 | 260 | 290 | 300 |
| - предоставление субсидий на возмещение части затрат гражданам ведущим ЛПХ на содержание дойных коров, коз и козоматок. (Кол-во ЛПХ) | 69 |  |  |  |  |
| - предоставления субсидий гражданам, ведущим личное подсобное хозяйство, на возмещение части затрат на приобретение молодняка птицы  (индеек, гусей, уток, цыплят-бройлеров) (Кол-во ЛПХ) |  | 5 | 10 | 15 | 20 |
| 2 | Стимулирование создания гражданами, в том числе гражданами, занимающимися ведением личного подсобного хозяйства, крестьянских (фермерских) хозяйств. | 1 | 1 | 1 | 1 | 1 | Бюджет Республики Татарстан |
|  | **2.Жилищное хозяйство и благоустройство территории** | | | | | | |
| 1 | Благоустройство кладбищ: |  |  |  |  |  | - |
| - покраска ограждения православного кладбища с. Налим |  |  | 15000 |  | 15000 | Самообложение граждан, местный бюджет |
| - покраска ограждения мусульманского кладбища с. Верхний Налим |  |  | 50000 |  | 50000 | Самообложение граждан, местный бюджет |
| 2 | Благоустройство родников на территории сельского поселения |  |  |  |  |  | - |
| - благоустройство родника с. Верхний Налим |  |  |  | 80000 |  | Самообложение граждан, местный бюджет |
| - благоустройство родника с. Налим |  |  | 10000 |  |  | местный бюджет |
| 3 | Обеспечение первичных мер пожарной безопасности: |  |  |  |  |  | - |
| - изготовление и установка светоотражающих указателей для пожарных гидрантов с.Налим |  |  | 20000 |  |  | местный бюджет |
| 5 | Отсыпка дорог грунто-щебнем |  |  |  |  |  | - |
| - с.Верхний Налим по ул. Центральная | 324,0 | 321,0 | 321,0 |  |  | Самообложение граждан |
| - с. Налим по ул. Гагарина | 109,5 | 114,0 | 114,0 |  |  |
| 6 | Реконструкция уличного освещения: |  |  |  |  |  | - |
| -установка светильников и пятого провода в с.Налим |  | 99000 |  |  |  | Бюджет Республики Татарстан  Местный бюджет |
| -установка новых светильников и пятого провода с.Верхний Налим |  |  | 30000 |  |  |
| 7 | Вырубка и обрезка старых (аварийных) деревьев внутри населенного пункта с. Верхний Налим |  |  |  |  | 20000 | Местный бюджет, самообложение граждан |
| Вырубка и обрезка старых (аварийных) деревьев внутри населенного пункта с.Налим |  |  |  |  | 20000 |
| 8 | Очистка территории от несанкционированной свалки с. Верхний Налим |  | 15000 |  |  |  | местный бюджет |
| Очистка территории от несанкционированной свалки с. Налим |  | 15000 |  |  |  |
| **3. Строительство.** | | | | | | | |
| 1 | Строительство моста с. Налим |  |  |  |  |  | Бюджет Республики Татарстан |

***(слайд 45)***2017 елда безнең территориядә башкаралачак иң зур эшләрнең берсе с.Налим авылында күпер төзү. Ул 30млн га якын торачак. Бу зур объектны Республика күләмендә планга кертүгә ирешүегез өчен Разиф Галиевич сезгә һәм район җитәкчелегенә авыл халкы исеменнән зур рәхмәт әйтәбез.

2016 елның сентябрь аенда илебез өчен мөһим булган политик чара - Россия Федерациясенең Дәүләт Думасына депутатлар сайлау булды, сайлауларда актив катнашып алдыбызга куелган гражданлык бурычын үтәдек. Без һәрвакыт бердәм булдык, авырлыкларны да шатлыкларны бергә җиңәргә өйрәндек. Авыл җирлегендә халкыбыз тырышлыклары, уңганлыклары белән аерылып торалар.Киләчәктә дә уңышларга ирешү өчен, авыл һәм районыбыз үсешен тәэмин итү өчен иңгә -иң куеп эшләрбез дип ышанып калам.

**Игътибарыгыз өчен рәхмәт! (слайд 46)**